Omukyala Narges Muhammadi enzaalwa y’eggwanga lya Iran muwanguzi w’engule y’omulwanirizi w’eddembe ow’omwaka nkumi bbiri mu abiri mu esatu eyitibwa Nobel Peace Prize. Kinajjukirwa nti ono yazze mu bigere bya Ales Bialiatski enzaalwa ya Ukraine eyagiwangula mu mwaka gwa nkumi bbiri mu abiri mu ebiri. Narges Muhammadi yasiimibwa olw’okwewaayo okulwanirira eddembe ly’abakyala mu Iran wamu ne mu nsi yonna. Kyewuunyisa nti mu kiseera we yawangulidde engule eno yabadde mu kkomera era ng’emisango egyamuviirako okusibwa gyali gyekuusa ku kulwanirira ddembe lya bakyala. Engule eno yagiwangudde ng’aweza egy’obukulu ataano mu gumu. Wabula, ono si ye munnansi wa Iran asoose okuwangula engule eno kubanga Shrin Ebadi yali yagiwangulako mu mwaka gwa nkumi bbiri mu esatu. Engule eno egabibwa akakiiko ka Norwegian Nobel Committee ku lw’omugenzi Alfred Bernhard Nobel eyabbulwa mu ngule eno. Nobel yali munnassaayansi okuva mu ggwanga lya Sweden eyafa mu mwaka lukumi mu lunaana kyenda mu mukaaga.